wannaphong/clean_thaiwikipedia huggingface dataset:
# วัสดุศาสตร์
วัสดุศาสตร์  เป็นศาสตร์ที่ศึกษาคุณสมบัติต่าง ๆ ของวัสดุและกระบวนการที่เกี่ยวข้อง ซึ่งอาศัยความรู้จากหลายสาขาวิชา เช่น ฟิสิกส์ เคมี ชีววิทยา และธรณีวิทยา โดยมุ่งความสนใจไปที่คุณสมบัติต่าง ๆ ของวัสดุในสภาวะที่เป็นของแข็งอันได้แก่ โครงสร้าง ระดับอะตอมหรือโมเลกุลของวัสดุ คุณสมบัติทางอิเล็กทรอนิกส์ การนำความร้อน คุณสมบัติทางเคมี คุณสมบัติทางแม่เหล็กไฟฟ้า คุณสมบัติที่ยอมให้แสงผ่าน หรือการผสมผสานกันของบางคุณสมบัติตามที่กล่าวมานี้ คุณสมบัติของวัสดุที่สังเกตง่ายและชัดเจนจะแสดงออกมาในรูปของคุณสมบัติทางเคมีและฟิสิกส์ ส่วนความแตกต่างในระดับโครงสร้างโมเลกุลและอะตอมจะต้องใช้เครื่องมือทางวิทยาศาสตร์ที่ซับซ้อนในการตรวจสอบ สำหรับการประเมินสมรรถนะของวัสดุจะเป็นพื้นฐานของงานวิศวกรรมที่จะนำวัสดุนั้น ๆ ไปใช้งาน ส่วนวิชาว่าด้วยวัสดุศาสตร์จะเกี่ยวข้องกับกระบวนการความรู้ทางเทคโนโลยีของวัสดุสี่ส่วนซึ่งแต่ละส่วนจะเกี่ยวข้องเชื่อมโยงซึ่งกันและกันเป็นรูปสี่มุมสี่ด้าน (Tetrahedron) การนำวิชาการทางด้านวัสดุศาสตร์ไปใช้งานทางด้านวิศวกรรมอย่างกว้างขวางทำให้เกิดนิยามของวิชาการสาขานี้ใหม่เป็น"วัสดุศาสตร์และวิศวกรรม" วัสดุที่คิดค้นและประดิษฐ์ขึ้นใหม่ทำให้เกิดผลิตภัญฑ์ใหม่หรือไม่ก็เกิดอุตสาหกรรมใหม่ อุตสาหกรรมเหล่านี้จำเป็นต้องมีนักวิทยาศาสตร์หรือวิศวกรสาขาวัสดุศาสตร์คอยดูแลแก้ไขปัญหาและวิจัยวัสดุใหม่ ๆ อย่างต่อเนื่อง ในอุตสาหกรรมนักวัสดุศาสตร์จะมีบทบาทในส่วนของ การออกแบบวัสดุ (materials design) การประเมินค่าใช้จ่ายในการผลิตวัสดุนั้น ๆ ดูแลกระบวนการทางเทคนิคซึ่งประกอบด้วย การหล่อ, การม้วน, การเชื่อม, การใส่ประจุ, การเลี้ยงผลึก, การรอกฟิล์ม (thin-film deposition) , การเป่าแก้ว เป็นต้น และเทคนิคการวิเคราะห์โดยใช้กล้องจุลทรรศน์อิเล็กตรอน, การเอกซเรย์ เป็นต้น

 ประเภทของวัสดุ 
วัสดุศาสตร์สามารถแบ่งออกได้เป็นสาขาวิชาตามประเภทของวัสดุได้ดังนี้:
 โลหะ
 วัสดุผสม
 สารกึ่งตัวนำ
 เซรามิก
 พอลิเมอร์
 วัสดุชีวภาพ
 วัสดุเชิงก้าวหน้า
 วัสดุฉลาด

 สาขาย่อยของวัสดุศาสตร์ 
 นาโนเทคโนโลยี --- วิทยาการที่ว่าด้วยการศึกษาและการสังเคราะห์วัสดุในระดับอะตอมหรือโมเลกุล (วัสดุนาโน) ซึ่งมีขนาดเล็กมากโดยจะวัดขนาดของโครงสร้างอะตอมและโมเลกุลเป็นนาโนเมตร (1 นาโนเมตร = 0.0000000001 เมตร) ดูรายละเอียดเพิ่มเติมที่ (หน่วยเอสไอ) 
 ผลิกศาสตร์ --- การศึกษาคุณสมบัติทางฟิสิกส์ของผลึกซึ่งประกอบด้วย
 ความผิดปกติของผลึก, เช่นความผิดปกติของเม็ดผลึกทำให้คุณสมบัติทางฟิสิกส์เปลี่ยนแปลงไป
 ดิฟแฟรคชั่น เทคนิค เช่น เอกซเรย์ คริสตัลโลกราฟฟี, ซึ่งใช้สำหรับ ส่วน พิสูจน์เอกลักษณ์
 โลหะวิทยา --- การศึกษาเกี่ยวกับโลหะ
 เซรามิก, สามารถแบ่งออกได้เป็น 2 ส่วน ดังนี้
 เซรมิกอิเลคโทนิค เช่น เซมิคอนดักเตอร์ และ
 เซรมิกโครงสร้าง เช่น RCC, โพลี่คริสตัลลีน ซิลิคอนคาร์ไบด์ และ เซรามิกส์ที่ทนต่อการเปลี่ยนสภาพ
 วัสดุชีวภาพ --- วัสดุที่สามารถใช้ในร่างกายมนุษย์ได้
 ไทรโบโลยี --- การศึกษาหน้าสัมผัสของวัสดุที่เกี่ยวกับความเสียดทานและปัจจัยอื่น ๆ
 รีโอโรจี วิชาว่าด้วยการไหลของวัสดุ เช่น fluid dynamics, Continuum mechanics และ granular material
# วิศวกรรมวัสดุ
วิศวกรรมวัสดุ (Material Engineering) เป็นสาขาที่เกี่ยวข้องโดยตรงกับวัสดุศาสตร์ โดยเน้นที่การออกแบบวัสดุที่ใช้ในการผลิต, เทคนิคที่ใช้ในกระบวนการปรับปรุงสมบัติของวัสดุ, เทคนิคเชิงวิเคราะห์, ผลได้ผลเสียระหว่างค่าใช้จ่ายกับสมบัติของวัสดุเพื่อใช้ในอุตสาหกรรม,กระบวนการขึ้นรูปของวัสดุชนิดต่างๆ, รวมถึงศึกษาการเสื่อมสภาพของวัสดุได้

วิศวกรรมวัสดุแบ่งวัสดุทางอุตสาหกรรมออกเป็น 5 ชนิดคือ กลุ่มโลหะ (Metal), กลุ่มพอลิเมอร์ (Polymer), กลุ่มเซรามิก (Ceramic), กลุ่มสารกึ่งตัวนำ (Semiconductor) และ กลุ่มวัสดุผสม (Composite)

ปัจจุบันในประเทศไทยได้มีมหาวิทยาลัยที่เปิดสอนหลักสูตรวิศวกรรมศาสตรบัณฑิต(วิศวกรรมวัสดุ) วัสดุศาสตร์หรือเกี่ยวข้องกับวัสดุ ได้แก่ มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีราชมงคลรัตนโกสินทร์ มหาวิทยาลัยเกษตรศาสตร์ จุฬาลงกรณ์มหาวิทยาลัย มหาวิทยาลัยเทคโนโลยีพระจอมเกล้าพระนครเหนือ มหาวิทยาลัยสงขลานครินทร์ มหาวิทยาลัยศิลปากร  มหาวิทยาลัยเทคโนโลยีราชมงคลธัญบุรี มหาวิทยาลัยนเรศวร  มหาวิทยาลัยแม่ฟ้าหลวง มหาวิทยาลัยวลัยลักษณ์ มหาวิทยาลัยเทคโนโลยีสุรนารี มหาวิทยาลัยบูรพา มหาวิทยาลัยธรรมศาสตร์

ดูเพิ่ม
วัสดุศาสตร์ - ศึกษาคุณสมบัติต่าง ๆ ของวัสดุและกระบวนการที่เกี่ยวข้อง
วิศวกรรมโลหการ - ศึกษาเกี่ยวกับคุณสมบัติต่างๆ ของโลหะรวมไปถึงแขนงอื่นของวัสดุที่นำมาใช้สำหรับทางวิศวกรรม
วิศวกรรมเครื่องกล
วิศวกรรมอุตสาหการ
วิศวกรรมไฟฟ้า
วิศวกรรมโยธา
# สุราษฎร์ธานี (แก้ความกำกวม)
สุราษฎร์ธานี อาจหมายถึง:
 จังหวัดสุราษฎร์ธานี
 อำเภอเมืองสุราษฎร์ธานี
 เทศบาลนครสุราษฎร์ธานี
 สถานีรถไฟสุราษฎร์ธานี
 โรงเรียนสุราษฎร์ธานี
 สังฆมณฑลสุราษฎร์ธานี
 มณฑลสุราษฎร์ธานี
 สโมสรฟุตบอลสุราษฎร์ธานี
# พันธมิตรหลักนอกเนโท
พันธมิตรหลักนอกเนโท (, อักษรย่อ: MNNA) เป็นคำที่สหรัฐใช้เรียกประเทศพันธมิตรหลักที่ไม่ได้อยู่ในองค์การสนธิสัญญาป้องกันแอตแลนติกเหนือ (เนโท) แม้จะไม่ได้รวมถึงสนธิสัญญาป้องกันร่วมกับสหรัฐ แต่ยังคงได้เปรียบทางการทหารและการเงินที่มากกว่าประเทศที่ไม่ได้อยู่ในเนโท

 รายชื่อสมาชิก 
นี่คือประเทศที่ได้รับเลือกเป็นพันธมิตรหลักนอกเนโทของสหรัฐ (ตามลำดับการประกาศ):

thumb|พล.อ. ประยุทธ์ จันทร์โอชาที่อาร์ลิงตัน รัฐเวอร์จิเนีย ในวันที่ 6 มิถุนายน ค.ศ. 2013 (ขณะนั้นดำรงตำแหน่งผู้บัญชาการกองทัพบกไทย)

ประธานาธิบดีประเทศปี (ค.ศ.)อ้างอิงโรนัลด์ เรแกน1987บิล คลินตัน199619971998จอร์จ ดับเบิลยู. บุช20022003 (โดยพฤตินัย)2004UNITED STATES DESIGNATES PAKISTAN AS MAJOR NON-NATO ALLY OF AMERICA IN SOUTH ASIA  South Asia Analysis Group  บารัก โอบามา2012–2021United States Department of State2015ดอนัลด์ ทรัมป์2019โจ ไบเดิน2022
# จอร์จ ออร์เวลล์
เอริก อาร์เธอร์ แบลร์  (25 มิถุนายน พ.ศ. 2446 - 21 มกราคม พ.ศ. 2493) หรือชื่อที่รู้จักกันในนามปากกาของเขาว่า จอร์จ ออร์เวลล์  เป็นนักเขียนนวนิยาย นักเขียนความเรียง นักข่าว และนักวิจารณ์ชาวอังกฤษ นอกจากจะเป็นนักวิจารณ์ด้านการเมืองและวัฒนธรรมแล้ว ออร์เวลล์ยังเป็นนักเขียนความเรียงที่มีผู้ชื่นชมมากที่สุดคนหนึ่งในคริสต์ศตวรรษที่ 20  อย่างไรก็ตามเขาเป็นที่รู้จักจากนวนิยายสองเรื่องที่เขาเขียนช่วงท้ายทศวรรษ 1940 ชื่อ แอนิมัลฟาร์ม (Animal Farm) ซึ่งเป็นนิยายล้อเลียนการเมือง (มีการนำไปสร้างเป็นภาพยนตร์การ์ตูนในภายหลังด้วย) และ หนึ่งเก้าแปดสี่  (1984) ซึ่งกล่าวถึงดิสโทเปียที่มีการรวบอำนาจเบ็ดเสร็จได้อย่างเห็นภาพ จนกระทั่งมีการใช้คำว่า แบบออร์เวลล์ เพื่อใช้เรียกระบบระบบรวบอำนาจเบ็ดเสร็จในการครอบงำความคิด

 ผลงาน 
 นวนิยาย 
 Down and Out in Paris and London (1933)
 พม่ารำลึก (1934) 
 A Clergyman's Daughter (1935) 
 Keep the Aspidistra Flying (1936) 
 The Road to Wigan Pier (1937) 
 Homage to Catalonia (1938) 
 Coming Up for Air (1939)
 แอนิมัลฟาร์ม (1945) 
 หนึ่ง-เก้า-แปด-สี่ (1949)

 สารคดี 
 "A Hanging" (1931) 
 "Shooting an Elephant" (1936) 
 "Inside the Whale" (1940) 
 "The Lion and The Unicorn: Socialism and the English Genius" (1941)
 "The Art of Donald McGill" (1941)
 "Politics and the English Language" (1946)
 "Why I Write" (1946)
 "Such" (1946)

 แหล่งข้อมูลอื่น 
 รวบรวมผลงานของ จอร์จ ออร์เวลล์
# กล้องของเล่น
กล้องของเล่น  เป็นกล้องถ่ายรูปราคาถูก โดยมากผลิตจากพลาสติก ทั้งส่วนตัวกล้องและเลนส์ ส่วนใหญ่กล้องของเล่นจะผลิตในประเทศจีนหรือรัสเซีย ตัวอย่างของกล้องของเล่น เช่น กล้องโฮลก้า ไดอาน่า โลโม ภาพถ่ายที่ได้จากกล้องเหล่านี้จะขาดความคมชัด หรือมีสีผิดเพี้ยน เนื่องจากผลิตด้วยวัสดุราคาถูก แต่ก็เป็นที่นิยมในกลุ่มนักถ่ายภาพบางกลุ่ม เนื่องจากความชื่นชอบในความเป็น "ศิลปะ" ของรูปที่ถ่ายออกมาได้
# โฮลกา
กล้องโฮลกา (Holga) เป็นกล้องของเล่นขนาดกลาง ผลิตขึ้นครั้งแรกในฮ่องกง เมื่อปี พ.ศ. 2525 (ค.ศ. 1982) 

ลักษณะเฉพาะตัว
โฮลกาเป็นกล้องที่ผลิตขึ้นจากพลาสติกทั้งตัว รวมทั้งเลนส์ด้วย ทำให้ภาพที่ได้จากกล้องมีลักษณะบกพร่องจากภาพถ่ายทั่วไปคือ ขาดความคมชัด มีขอบดำ และสีเพี้ยน นอกจากนี้ตัวกล้องที่ทำจากพลาสติกคุณภาพต่ำยังทำให้เกิดแสงรั่วเข้าไปในตัวกล้องได้ กลไกการกรอฟิล์มและชัตเตอร์เป็นอิสระต่อกัน ทำให้สามารถถ่ายภาพซ้อนได้หลายครั้งในภาพเดียว

ลักษณะเหล่านี้ เกิดจากขั้นตอนการออกแบบและผลิตที่บกพร่อง แต่ก็มีนักถ่ายภาพบางกลุ่มที่ชื่นชอบในความบกพร่องและคาดเดาไม่ได้เหล่านี้

ดูเพิ่ม
 โลโมกราฟี

แหล่งข้อมูลอื่น
 ToyCamera.com
 http://www.lomography.com/holga
 Online tool to create the Holga effect
  Holga-Shots 
 LJ Community for people who own/are interested in Holga

ฮโฮลกา
# ไฮโรกลิฟอียิปต์
ไฮโรกลิฟ  เป็นระบบการเขียนที่ชาวอียิปต์โบราณใช้อย่างเป็นทางการ ประกอบด้วยอักษร (alphabet) และสัญรูป (logograph)

อักขระในระบบไฮโรกลิฟของอียิปต์นี้ยังสัมพันธ์กับอักขระอียิปต์อีก 2 ชุด คือ อักขระไฮเออแรติก (hieratic) และอักขระดีมอติก (demotic)

ไฮโรกลิฟแบบตัวเขียนนั้นมักใช้เขียนวรรณกรรมทางศาสนาลงบนแผ่นไม้และแผ่นพาไพรัส ไฮโรกลิฟอียิปต์ยุคแรกย้อนหลังไปได้ไกลถึง 3,300 ปีก่อนคริสตกาล และใช้กันมาจนถึงปลายคริสต์ศตวรรษที่ 4 ก็เลิกใช้ไป เพราะการปิดศาสนสถานนอกศาสนาคริสต์ ทำให้ไม่จำต้องใช้เขียนบันทึกอนุสรณ์อีก

เมื่อไฮโรกลิฟอียิปต์หมดการใช้งาน ความรู้เกี่ยวกับระบบการเขียนนี้ก็ดับสูญไปด้วย การถอดความหมายของอักขระไฮโรกลิฟอียิปต์จึงกลายเป็นปริศนาเรื่อยมา จนไขออกในภายหลังเพราะได้ศิลาโรเซตตาเป็นเครื่องช่วยเหลือ
# 5
5 (ห้า) เป็นจำนวน ตัวเลข และเป็นชื่อของสัญลักษณ์ภาพ เป็นจำนวนธรรมชาติที่อยู่ถัดจาก 4 (สี่) และอยู่ก่อนหน้า 6 (หก)

thumb|ตัวอย่างโลโก้ของสถานีโทรทัศน์กองทัพบกช่อง 5 เริ่มใช้มาตั้งแต่ปี พ.ศ.2529

 คำเติมนำหน้า 
 ภาษากรีก - penta- pent-
 ภาษาละติน - quinque- quinqu- quint-
 ภาษาไทยโบราณ - งั่ว-
 ภาษาไทยปัจจุบัน - เบญจ-

 ชื่อเรียก 
 งั่ว 
พระนามของกษัตริย์ เจ้าฟ้า หรือโอรสองค์ที่ห้า
 พญางั่วนำถุม -- กษัตริย์สุโขทัย
 ขุนหลวงพะงั่ว -- หรือ สมเด็จพระบรมราชาธิราชที่ 1 พระมหากษัตริย์อยุธยา
 ท้าวงั่ว (พญาไชยสงคราม) -- พระโอรสองค์ที่สามใน พญาไชยสงคราม
 ท้าวงั่ว (พญาสามฝั่งแกน) -- พระโอรสองค์ที่ห้าใน พญาสามฝั่งแกน
 ท้าวงั่วอิน -- ตามพงศาวดารล้านช้าง เป็นพระโอรสองค์ที่ห้าของขุนบรม เป็นผู้สร้างเมืองอโยธยา

 เบญจ และ เบญจม 
 เบญจปฎลเศวตฉัตร -- ฉัตรขาว 5 ชั้น สำหรับพระบรมวงศ์
 วัดเบญจมบพิตรดุสิตวนาราม -- วัดในกรุงเทพมหานคร
 เบญจกาย -- ตัวละครในรามเกียรติ
 เบญจางคประดิษฐ์ -- การกราบ
 เบญจศีล เบญจธรรม -- หลักปฏิบัติในพระพุทธศาสนา
 เบญจฉัตร -- พืชชนิดหนึ่ง ชาวบ้านเรียกคว่ำตายหงายเป็น
 โรงเรียนที่สร้างขึ้นเป็นพระบรมราชานุสรณ์ในรัชกาลที่ 5 จะขึ้นต้นด้วยคำว่า เบญจม- (แปลว่า ที่ 5) เช่น โรงเรียนเบญจมราชูทิศ เป็นต้น ยกเว้นโรงเรียนเบ็ญจะมะมหาราชในจังหวัดอุบลราชธานีเท่านั้นที่สะกดต่างไปจากที่อื่น

 วิวัฒนาการ 

ไฟล์:Evolution5glyph.png

 ในทางคณิตศาสตร์ 
 ห้า เป็นจำนวนเฉพาะที่น้อยที่สุดเป็นอันดับสาม รองจาก 2 และ 3 และอยู่ก่อนหน้า 7
 ห้า เป็นจำนวนฟีโบนัชชีลำดับที่ห้า

 ในวัฒนธรรมมนุษย์ 
 หลักสำคัญห้าหลักของศาสนาอิสลาม
 ชาวมุสลิมทำละหมาดวันละห้าครั้ง

 ในทางวิทยาศาสตร์ 
 5 เป็นเลขอะตอมของธาตุโบรอน
 จำนวนรยางค์ของดาวทะเล
 พายุเฮอร์ริเคนระดับห้าบนมาตราเฮอร์ริเคนแซฟเฟอร์–ซิมป์สัน เป็นความแรงที่มีพลังทำลายล้างมากที่สุด
 พายุทอร์นาโดระดับ F-5 บนมาตราฟุจิตะ หรือระดับ EF-5 บนมาตราฟุจิตะแบบปรับปรุง เป็นความแรงที่มีพลังทำลายล้างมากที่สุด

 ในทางเทคโนโลยี 
 5 เป็นจำนวนระดับเกียร์รถยนต์แบบเกียร์กระปุกที่พบได้ทั่วไป
 บนโทรศัพท์ส่วนใหญ่ ปุ่มเลข 5 จะคู่กับตัวอักษร J K และ L แต่บนแบล็คเบอร์รีบางรุ่น ปุ่มดังกล่าวจะคู่กับตัวอักษร G และ H
 เพนเทียม (Pentium) คิดขึ้นโดยอินเทลคอร์เปอเรชัน เป็นสถาปัตยกรรมไมโครโพรเซสเซอร์ เอกซ์86 รุ่นที่ห้า
 เป็นรหัสระบุชนิดของเรซินใช้ในการรีไซเคิลเพื่อระบุว่าเป็นโพลีโพรพีลีน

 ในทางอื่น ๆ 
ห้า คือ:

thumb|ตัวอย่างโลโก้ ททบ 5 เอชดี 1 เริ่มใช้เมื่อปี พ.ศ. 2557 ถึง พ.ศ. 2565

 จำนวนของมหาสมุทรของโลก
 จำนวนของผู้เล่นในทีมบาสเก็ตบอล
 สถานีวิทยุโทรทัศน์กองทัพบกช่อง 5
 การรับรู้รสพื้นฐานมี 5 รส ได้แก่ หวาน เค็ม เปรี้ยว ขม และอุมะมิ
 ประธานาธิบดีคนที่ห้าของสหรัฐอเมริกา คือ เจมส์ มอนโร
 พะโล้มีเครื่องเทศ5 ชนิด ได้แก่ อบเชย ข่า โป๊ยกั๊ก  ชวงเจีย และ กระวาน
# เลขฐานแปด
เลขฐานแปด หรือ อัฐนิยม  หมายถึง ระบบตัวเลขที่มีตัวเลขแปดตัว คือ 0 - 7 เลขฐานแปดนี้สร้างขึ้นจากเลขฐานสอง โดยการจัดกลุ่มเลขฐานสองออกเป็นกลุ่มละสามตัว (เริ่มจากขวา) ตัวอย่างเช่น เลขฐานสองที่แทนเลข 74 ในฐานสิบ คือ 1001010 เมื่อจัดเป็นกลุ่มละสาม จากขวาไปซ้าย ก็จะได้ 1 001 010 — เลขฐานแปดก็คือ 112 (1 ฐานสองตัวแรก เท่ากับ 1 ฐานแปด, 001 ฐานสอง เท่ากับ 1 ฐานแปด และ 010 ฐานสอง เท่ากับ 2 ฐานแปด) 

บางครั้งมีการใช้เลขฐานแปด ในการคำนวณและการเขียนโปรแกรมคอมพิวเตอร์แทนที่การใช้เลขฐานสิบหก

+ สูตรคูณอัฐนิยม ×  1  2  3  4  5  6  7  10  1  1  2  3  4  5  6  7  10 2  2  4  6  10  12  14  16  20 3  3  6  11  14  17  22  25  30 4  4  10  14  20  24  30  34  40 5  5  12  17  24  31  36  43  50 6  6  14  22  30  36  44  52  60 7  7  16  25  34  43  52  61  70 10  10  20  30  40  50  60  70  100

การใช้งาน
โดยชาวอเมริกันพื้นเมือง
ภาษายูกิในแคลิฟอร์เนียและภาษาตระกูลปาเม ในเม็กซิโกมีระบบเลขฐานแปดเพราะว่าผู้ใช้ภาษานับโดยใช้ง่ามนิ้วแทนที่จะใช้นิ้วมือ

การเปลี่ยนระหว่างฐาน
การเปลี่ยนจำนวนจากฐานสิบเป็นฐานแปด
วิธีหารด้วย 8
วิธีเปลี่ยนจำนวนฐานสิบเป็นจำนวนฐานแปด ให้หารจำนวนที่ต้องการเปลี่ยนด้วยกำลังที่สูงสุดของ  และหารเศษด้วยกำลังของแปดที่เลขชี้กำลังต่ำลงจนถึงเลขยกกำลังเป็น  เลขฐานแปดได้จากผลหารเหล่านี้ เรียงตามลำดับของขั้นตอนวิธีนี้
เช่น เปลี่ยน  เป็นเลขฐานแปด:

ดังนั้น

อีกตัวอย่างหนึ่ง:

ดังนั้น

วิธีการคูณต่อเนื่องด้วย 8
การเปลี่ยนเศษส่วนฐานสิบ (ทศนิยม) เป็นฐานแปด คูณด้วย  จะได้ภาคจำนวนเต็ม ซึ่งเป็นหลักแรกของเศษส่วนฐานแปด ทำซ้ำกับภาคเศษส่วนฐานสิบที่เหลืออยู่จนส่วนเศษส่วนเป็นศูนย์ หรืออยู่ในช่วงที่ยอมรับได้

ตัวอย่าง: เปลี่ยน  เป็นฐานแปด:

ดังนั้น 

วิธีทั้งสองนี้เมื่อใช้รวมกัน เลขฐานสิบทั้งภาคจำนวนเต็มและภาคเศษส่วนสามารถแปลงเป็นฐานแปดได้ โดยใช้วิธีแรกกับภาคจำนวนเต็ม วิธีที่สองกับภาคเศษส่วน
# เลขฐานสิบหก
right|thumb|A hexadecimal multiplication table
ในคณิตศาสตร์และการคอมพิวเตอร์, เลขฐานสิบหก  หมายถึงระบบเลขฐานที่มีสัญลักษณ์ 16 ตัว (ฐานสิบมี 10 ตัวคือ 0-9) โดยปกติจะใช้สัญลักษณ์ 0 1 2 3 4 5 6 7 8 9 A B C D E F ในการแสดงหรือเขียนทั้ง 16 ตัว"The Unicode Standard, Version 7" (PDF).

ระบบเลขฐานสิบหก (hexadecimal) มักถูกใช้ในการเข้ารหัส (encode) คำสั่งควบคุมเครื่อง (control code) ที่อยู่ในระบบเลขฐานสอง (binary) ที่มีจำนวนคำสั่งยาวมาก ๆ ยกตัวอย่างได้ เช่น ตามคำอธิบายข้างต้น ถ้า 11111 เป็นคำสั่งควบคุมเครื่องในรูปเลขฐานสอง (binary) คือ 11111 ผู้ควบคุมเครื่องอาจจะเข้ารหัส (encode) คำสั่งควบคุมเครื่องไว้ในรหัสบาร์โค้ด (barcode) ในรูป 1F ถ้าใช้รหัสเลขฐานสิบหก (hexadecimal) ซึ่งบาร์โค้ด (barcode) นั้นเวลาพิมพ์ที่จะใช้ให้เครื่องอ่านคำสั่งควบคุมเครื่อง จะใช้ความยาวของบาร์โค้ด (barcode) 2 ตัว เช่นการใช้ระบบเลขฐานสิบหก (hexadecimal) นี้ในการเข้ารหัส (encode) คำสั่งควบคุมเครื่อง (control code)สำหรับเครื่องจักรอัตโนมัติความเร็วสูง (high speed Finishing system) เป็นต้น

ตัวอย่างของเลขฐานสิบหก ได้แก่ เลข 2AF316 ซึ่งสามารถเปลี่ยนเป็นเลขฐานสิบได้ สังเกตได้ว่า 2AF316 นั้นคือผลบวกของ (200016 + A0016 + F016 + 316) โดยเปลี่ยนเลขแต่ละหลักเป็นเลขฐานสิบได้ตามนี้  

แต่ละหลักของเลขฐานสิบหกนั้นแสดงถึง เลขฐานสอง (บิต) 4 บิตด้วยกัน และส่วนใหญ่แล้วเลขฐานสิบหกนั้นใช้เพื่อให้การแสดงเลขฐานสองนั้นง่ายสำหรับมนุษย์เพื่อการคำนวณและสำหรับเครื่องใช้ไฟฟ้าดิจิทัล เลขฐานสิบหกหนึ่งหลักเท่ากับหนึ่งนิบเบิล ซึ่งเป็นครึ่งหนึ่งของอ็อกเท็ต หรือ ไบต์ (8 บิต) ตัวอย่างเช่น ค่าของไบต์นั้นมีได้ตั้งแต่ 0 ถึง 255 (เลขฐานสิบ) ทว่าสามารถแสดงเป็นเลขฐานสิบหกเพียงสองหลักตั้งแต่ 00 ถึง FF โดยเลขฐานสิบหกยังถูกใช้แสดงที่อยู่หน่วยความจำคอมพิวเตอร์อีกด้วย

                       0hex  = 0dec  = 0oct   0000          1hex  =  1dec  =  1oct   0001        2hex  =  2dec =   2oct   0010        3hex  =  3dec  =  3oct   0011                              4hex  =  4dec =   4oct   0100        5hex  =  5dec  =  5oct   0101        6hex  =  6dec =   6oct   0110    7hex  =  7dec  =  7oct   0111                           8hex  =  8dec  =  10oct   1000      9hex  =  9dec =   11oct   1001      Ahex =  10dec  =  12oct   1010     Bhex =  11dec  =   13oct   1011                         Chex =  12dec  =  14oct   1100     Dhex =  13dec =   15oct   1101     Ehex =  14dec =   16oct   1110     Fhex =  15dec  =  17oct   1111                         

 ฐานสิบ  ฐานสอง  ฐานสิบหก 30  11110  1E

การแสดงฐานตัวเลขต่าง ๆ ในตารางสุดท้ายนี้  จำนวน 30 คือ จำนวนตัวเลขของเลขฐานสิบ (decimal) จะสามารถแปลงค่าเท่ากับจำนวน 11110 ของเลขฐานสอง (binary) หรือเท่ากับจำนวน 36 ของเลขฐานแปด (octal) หรือเท่ากับจำนวน 1E ของเลขฐานสิบหก (hexadecimal)

สามารถยกตัวอย่างเพิ่มเติม คือจะเห็นว่า จำนวน 31 ของเลขฐานสิบ (decimal) จะสามารถแปลงค่าเท่ากับจำนวน 11111 ของเลขฐานสอง (binary) หรือเท่ากับจำนวน 37 ของเลขฐานแปด (octal) หรือเท่ากับจำนวน 1F ของเลขฐานสิบหก (hexadecimal) ซึ่งสามารถแสดงได้ตามลำดับดังนี้

    31       11111     37        1F
# กวางตุ้ง
กวางตุ้ง อาจหมายถึง
 มณฑลกวางตุ้ง มณฑลหนึ่งของจีนตั้งอยู่ตอนใต้สุดของประเทศ
 ภาษากวางตุ้ง ภาษาจีนที่ใช้เป็นหลักในมณฑลกวางตุ้ง
 ผักกาดกวางตุ้ง เรียกอย่างย่อว่า ผักกวางตุ้ง
# ปีปกติสุรทินที่วันแรกเป็นวันเสาร์
ปฏิทินสำหรับปีปกติสุรทินที่วันแรกเป็นวันเสาร์ (เช่น พ.ศ. 2565 2554 2548 2537 2526 2520)
# 2001 จอมจักรวาล (ภาพยนตร์)
2001 จอมจักรวาล  เป็นภาพยนตร์ที่สร้างจากนิยายวิทยาศาสตร์ในชุด จอมจักรวาล ของ อาร์เทอร์ ซี. คลาร์ก เรื่อง 2001 จอมจักรวาล เกี่ยวกับการเดินทางไปยังดาวเสาร์ของมนุษย์ในปี ค.ศ. 2001

ออกฉายในปี ค.ศ. 1968 กำกับโดยสแตนลีย์ คูบริก แต่มีการเปลี่ยนแปลงเนื้อเรื่องเล็กน้อย จากดาวเสาร์ในฉบับนิยายเป็นดาวพฤหัสบดี ด้วยเหตุผลด้านเทคนิคที่ไม่สามารถสร้างฉากดาวเสาร์ขึ้นมาได้ บทภาพยนตร์เขียนคู่ไปกับฉบับนิยาย

ได้รับการยกย่องอย่างสูงในฐานะแบบฉบับของภาพยนตร์วิทยาศาสตร์ ได้รับรางวัลออสการ์ สาขา Visual Effects ค.ศ. 1968 และยังเป็นหนึ่งในสิบภาพยนตร์ยิ่งใหญ่ที่สุดตลอดกาล จากการสำรวจของ Sight & Sound ในปี ค.ศ. 2002  "Sight and Sound: Top Ten Poll 2002". British Film Institute web site. เก็บข้อมูลเมื่อ 2006-12-15.

 เนื้อเรื่องย่อ 
การค้นพบแท่งหินสีดำลึกลับที่เรียกว่าโมโนลิธบนดวงจันทร์โดยบังเอิญ และค้นพบร่องรอยว่ามีแท่งหินแบบเดียวกันอีกแท่งบนดวงจันทร์จาเพตัสของดาวเสาร์ ทำให้องค์การนาซาส่งยานโอดิสซีย์ออกไปสำรวจ ลูกเรือของยานโอดิสซีย์ต้องฝ่าฟันอุปสรรคมากมาย ก่อนจะค้นพบความจริงของจักรวาล

 ตัวละคร 
 เดวิด โบว์แมน
 แฟรงค์ พูล
 ดร. เฮย์วูด ฟลอยด์
 ดิมิทริ มอยส์วิทช์
 ฮัล 9000
# จันทบุรี (แก้ความกำกวม)
จันทบุรี อาจหมายถึง
 จังหวัดจันทบุรี - จังหวัดในภาคตะวันออกของประเทศไทย
 อำเภอเมืองจันทบุรี - อำเภอที่ตั้งตัวจังหวัดจันทบุรี
 เทศบาลเมืองจันทบุรี - เทศบาลเมืองที่ตั้งตัวจังหวัดจันทบุรี
 แม่น้ำจันทบุรี - แม่น้ำสายหลักในจังหวัดจันทบุรี
 สโมสรฟุตบอลจากจังหวัดจันทบุรีในระบบลีกฟุตบอลไทย
 สโมสรฟุตบอลจันทบุรี หรือจันทบุรี เอฟซี
 สโมสรฟุตบอลอาร์บีอาร์ยู จันทบุรี ยูไนเต็ด
 เขตมิสซังจันทบุรี - มุขมณฑลโรมันคาทอลิกซึ่งมีพื้นที่ครอบคลุมพื้นที่ส่วนใหญ่ของภาคตะวันออก
 มณฑลจันทบุรี - มณฑลเทศาภิบาลระหว่าง พ.ศ. 2449 และ พ.ศ. 2475 ซึ่งครอบคลุมพื้นที่จังหวัดจันทบุรี จังหวัดตราด และจังหวัดระยองในปัจจุบัน
 เมืองจันทบุรี - เมืองในนครหลวงเวียงจันทน์ ประเทศลาว
 สโมสรฟุตบอลจันทบุรี หรือเอฟซี จันทบุรี - สโมสรฟุตบอลจากเมืองจันทบุรีในระบบลีกฟุตบอลลาวซึ่งเคยใช้ชื่อว่าสโมสรฟุตบอลลาวโตโยต้า
 กรมพระจันทบุรีนฤนาถ - พระราชโอรสในรัชกาลที่ 5
 กรมหมื่นจันทบุรีสุรนาถ - พระโอรสในกรมพระจันทบุรีนฤนาถ และพระราชบิดาของสมเด็จพระนางเจ้าสิริกิติ์ พระบรมราชินีนาถ
# ตัวเลขไทย
ตัวเลขไทย เป็นอักษรตัวเลขที่ใช้แสดงจำนวนนับในภาษาไทย ประวัติการเกิดขึ้นของเลขไทยที่ใช้กันในปัจจุบัน พ่อขุนรามคำแหงมหาราชทรงริเริ่มนำมาใช้เป็นภาษาของชาติไทย ทรงนำอักษรขอมมาดัดแปลง และมีต้นตอมาจากอักษรเทวนาครีของอินเดีย เช่นเดียวกับเลขอาหรับ เป็นหนึ่งในไม่กี่ภาษาที่ใช้ระบบจำนวนนับเป็นเลขฐานสิบ และมีการเปลี่ยนแปลงสัณฐาน จากอดีตสู่ปัจจุบันน้อยมาก และ คล้ายเลขเขมร

เลขพื้นฐาน
 ศูนย์ถึงสิบ 
ศูนย์ในเลขอาหรับเขียนเป็น 0 แบบวงรี แต่ในเลขไทยเขียนเป็น  แบบวงกลมเล็ก ในบางกรณีสามารถมีความหมายว่า ตรงกลาง ด้วยEnglish-Thai reverse lookup and synonyms คำนี้มีที่มาจากภาษาสันสกฤตว่า ศูนฺย

ชื่อเลขไทยสำหรับ จำนวน +1 และหน่วยทั่วไปของ 2 ถึง 9 อยู่ในตารางข้างล่าง ซึ่งเทียบกับรูปแบบภาษาจีน (เช่น กวางตุ้งและหมิ่นหนาน) ที่มีผู้พูดในจีนตอนใต้ บ้านเกิดของชาวจีนโพ้นทะเลที่อาศัยอยู่ในเอเชียตะวันออกเฉียงใต้ ในความเป็นจริง ศัพทมูลวิทยาของตัวเลข 2, 3, 4, 6, 7, 8, 9 และ 10 คือภาษาจีนสมัยกลาง ส่วนตัวเลข 5 คือภาษาจีนเก่า

ตัวเลขอาหรับตัวเลขไทยตัวเลขตัวเขียนสัทอักษรสากลแบบอดีตศัพทมูลวิทยา 0๐ศูนย์ สันสกฤต ศูนฺย 1๑หนึ่งอ้ายไทดั้งเดิม * 2๒สองยี่จีนสมัยกลาง  (เทียบกับ 雙 sang1 ของหมิ่นหนาน) และ  (เทียบกับ 二 ji7 ของหมิ่นหนาน) 3๓สามสามจีนสมัยกลาง  (เทียบกับ 三 sam1 ของแคะ/กวางตุ้ง) 4๔สี่ไสจีนสมัยกลาง  (เทียบกับ 四 si3 ของหมิ่นหนาน) 5๕ห้างั่วจีนเก่า  (เทียบกับ 五 ngo. ของหมิ่นหนาน) 6๖หกลกจีนสมัยกลาง  (เทียบกับ 六 liok8 ของแคะ + กวางตุ้ง) 7๗เจ็ดเจ็ดจีนสมัยกลาง  (เทียบกับ 七 chit4 ของหมิ่นหนาน) 8๘แปดแปดจีนสมัยกลาง  (เทียบกับ 八 pat4 ของกวางตุ้ง) 9๙เก้าเจาจีนสมัยกลาง  (เทียบกับ 九 kau2 ของหมิ่นหนาน) 10๑๐สิบจ๋งจีนสมัยกลาง  (เทียบกับ หมิ่นหนาน (เทียบกับ 十 sip8 ของแคะ)

อย่างไรก็ตาม รูปร่างเลขโดดมีความคล้ายกับตัวเลขเขมร ถึงแม้ว่าชื่อเรียกสำหรับตัวเลขในภาษาไทยและลาวมีความคล้ายกัน แต่รูปร่างตัวเลขทั้งสองภาษามีรูปร่างแตกต่างกันบางส่วน โดยตารางข้างบนเทียบอักษรและการสะกดแบบกวางตุ้งกับหมิ่นหนาน ส่วนตารางข้างล่างเทียบรูปร่างตัวเลขในแบบเขมร ไทย และลาว

 ตัวเลข  ไทย  เขมร  ลาว ตัวเลข  ตัวเขียน  สัทอักษรสากล  แบบอดีต  ตัวเลข  ตัวเขียน  สัทอักษรสากล  ตัวเลข  ตัวเขียน  สัทอักษรสากล 0  ๐  ศูนย์    (ศูนฺย ในสันสกฤต)  ០      ໐  ສູນ   1  ๑  หนึ่ง    อ้าย  ១        ໑  ນຶ່ງ   2  ๒  สอง    ยี่  ២      ໒  ສອງ   3  ๓  สาม    สาม  ៣      ໓  ສາມ   4  ๔  สี่    ไส  ៤      ໔  ສີ່   5  ๕  ห้า    งั่ว  ៥      ໕  ຫ້າ   6  ๖  หก    ลก  ៦      ໖  ຫົກ   7  ๗  เจ็ด    เจ็ด  ៧      ໗  ເຈັດ   8  ๘  แปด    แปด  ៨      ໘  ແປດ   9  ๙  เก้า    เจา  ៩      ໙  ເກົ້າ   10  ๑๐  สิบ    จ๋ง  ១០      ໑໐  ສິບ  

 สิบถึงหนึ่งล้าน 
 เลขไทย เลขอาหรับ ค่าของตัวเลข  ๑๐ 10 สิบ ๑๑ 11 สิบเอ็ด ๒๐ 20 ยี่สิบ ๑๐๐ 100 (หนึ่ง)ร้อย ๑,๐๐๐ 1,000 (หนึ่ง)พัน ๑๐,๐๐๐ 10,000 (หนึ่ง)หมื่น ๑๐๐,๐๐๐ 100,000 (หนึ่ง)แสน ๑,๐๐๐,๐๐๐ 1,000,000 (หนึ่ง)ล้าน

เลข ๑๓๒ อ่านว่า หนึ่งร้อยสามสิบสอง คำว่า ร้อย, พัน ฯลฯ ซึ่งเป็นค่าประจำหลัก จะต้องอ่านออกเสียงหลังเลขในหลักนั้น ๆ และในหลักภาษา จะต้องอ่านออกเสียง ๑๐๐ ว่า หนึ่งร้อย ไม่ใช่ ร้อย
ในภาษาพูดทั่วไป คำว่า หนึ่ง มีออกเสียงเพี้ยนเป็น นึง ซึ่งทำให้ความหมายของ 100 (ร้อยนึง) กับ 101 (ร้อยหนึ่ง : ตามหลักภาษา อ่านว่า หนึ่งร้อยเอ็ด) แตกต่างกัน

 สูงกว่าหนึ่งล้าน 
ตัวเลขที่สูงกว่าหนึ่งล้าน สามารถใช้คำว่า ล้าน เป็นตัวคูณ เช่น 10,000,000 อ่านว่า สิบล้าน มาจากเอา "สิบ" คูณ "ล้าน"
# 7
7 (เจ็ด) เป็นจำนวนธรรมชาติที่อยู่ถัดจาก 6 (หก) และอยู่ก่อนหน้า 8 (แปด)

thumb|โลโก้และสัญลักษณ์ประจำสถานีโทรทัศน์ ช่อง 7HD เริ่มใช้มาตั้งแต่ปี พ.ศ.2557-ปัจจุบัน

 คำเติมนำหน้า 
 ภาษากรีก - hepta- hept-
 ภาษาละติน - septua-
 ภาษาไทยโบราณ - สัปต-
 ภาษาไทยปัจจุบัน - เจ็ด-

 ชื่อเรียก 
 เจ็ด 
พระนามของกษัตริย์ เจ้าฟ้า หรือโอรสองค์ที่เจ็ด
 ท้าวเจ็ด -- พระโอรสองค์ที่เจ็ดใน พญาสามฝั่งแกน ต่อมาคือ พระเจ้าติโลกราช
 ท้าวเจ็ดเจือง -- ตามพงศาวดารล้านช้าง เป็นพระโอรสองค์ที่เจ็ดของขุนบรม เป็นผู้สร้างเมืองคม

วงการบันเทิง
 ซ้อเจ็ด -- คอลัมนิสต์
 สถานีโทรทัศน์สีกองทัพบกช่อง 7 -- ช่องโทรทัศน์

สถานที่
 วัดเจดีย์เจ็ดยอด จังหวัดเชียงใหม่
 น้ำตกเจ็ดสาวน้อย จังหวัดสระบุรี
 ตำบลเจ็ดริ้ว อำเภอบ้านแพ้ว จังหวัดสมุทรสาคร
 ตำบลเจ็ดเสมียน อำเภอโพธาราม จังหวัดราชบุรี
 สถานีรถไฟเจ็ดเสมียน อำเภอโพธาราม จังหวัดราชบุรี -- สถานีรถไฟ

อื่น ๆ 
 สวรรค์ชั้น 7 -- เพลงของเจ เจตริน วรรธนะสิน
 วินโดวส์ 7

 วิวัฒนาการ 
ไฟล์:Evo7glyph.png

 ความหมายและความเชื่อ 
thumb|100px|แมลงเต่าทองธรรมดา
 คัมภีร์ไบเบิลระบุไว้ว่า พระเจ้าทรงสร้างโลกใช้เวลาทั้งสิ้น 6 วัน และทรงใช้เวลาอีก 1 วันเพื่อพักผ่อน (ปฐมกาล 1) จึงเป็นที่มาของการกำหนดให้ 1 สัปดาห์ มี 7 วัน และกำหนดให้มี 1 วันเป็นวันหยุดพักผ่อน (ซึ่งอาจจะเป็นวันเสาร์หรือวันอาทิตย์ ขึ้นอยู่กับวัฒนธรรมของแต่ละประเทศ) และเลข 7 ก็กลายเป็นเลขนำโชคสำหรับชาวคริสต์
 จำนวนของวัตถุในระบบสุริยะที่สามารถมองได้ด้วยตาเปล่า (ดวงจันทร์, ดาวอังคาร, ดาวพุธ, ดาวพฤหัสบดี, ดาวศุกร์, ดาวเสาร์ และ ดวงอาทิตย์) มีการนำชื่อดาวทั้งเจ็ดมาตั้งเป็นชื่อวันในสัปดาห์ นำมาใช้ครั้งแรกโดยชาวบาบิโลน
 ชาวญี่ปุ่นนับถือเทพเจ้าโชคลาภทั้ง 7
 7 เป็นเลขอะตอมของไนโตรเจน
 ค่า pH เท่ากับ 7 หมายถึงมีสภาพเป็นกลาง เช่นน้ำบริสุทธิ์
 7 เป็นจำนวนเฉพาะที่น้อยที่สุดเป็นอันดับสี่ จำนวนเฉพาะต่อไปคือ 11
 รูปเจ็ดเหลี่ยมด้านเท่าไม่สามารถสร้างขึ้นได้จากสันตรงกับวงเวียน
 แมลงเต่าทองธรรมดามีจุดบนตัว 7 จุด ได้แก่ตรงกลางใกล้กับส่วนหัว 1 จุด และปีกข้างละ 3 จุด
 7 เป็นเลขศักดิ์สิทธิ์ในความเชื่อของชาวจีนและชาวอินเดีย ขณะที่ชาวญี่ปุ่นจะถือว่าเป็นเลขมงคลสูงสุด โดยมีที่มาจากพุทธศาสนาที่เผยแผ่เข้ามาในประเทศในช่วงปี ค.ศ. 552–1868 ทัศนะ 8, 'ตัวเลข'กับชีวิตที่'ถูกบงการ' . "อาหารสมอง" โดย วรากรณ์ สามโกเศศ. กรุงเทพธุรกิจปีที่ 30 ฉบับที่ 10358: วันอังคารที่ 31 มกราคม พ.ศ. 2560
 ในความเชื่อของชาวตะวันตก คู่รักที่ครองคู่หรือรักด้วยกันมาเมื่อเข้าสู่ปีที่ 7 มักจะเลิกรากันหน้า 3, อาถรรพ์เลข 7 โดย กิเลน ประลองเชิง. "ชักธงรบ". ไทยรัฐปีที่ 69 ฉบับที่ 21926: วันพฤหัสบดีที่ 1 ธันวาคม พ.ศ. 2561 แรม 1 ค่ำ เดือน 3 ปีระกา
# บินสู่ฝัน
บินสู่ฝัน  เป็นนิยายเยาวชนแปลของ ไคลฟ์ วู้ดดอล แปลเป็นภาษาไทยโดย สุชาดา ขันธะชวนะ จัดพิมพ์โดยสำนักสยามอินเตอร์บุคส์

เรื่องราวเกี่ยวกับการกอบกู้อาณาจักรนกจากการครอบครองของนกสาลิกาดำ โดยตัวเอกคือ เคอร์ริค นกกางเขนตัวสุดท้ายที่ต้องทำภารกิจในการกำกับดูแลของนกเค้าเฒ่า โทมาร์

ชื่อเรื่องมาจากโคลงพื้นบ้านของประเทศอังกฤษ ที่เกี่ยวกับนกสาลิกาและเป็นโคลงสอนนับเลขไปในตัว

One for sorrow,
two for joy,
three for a girl,
four for a boy,
five for silver,
six for gold,
seven for a secret,
never to be told,
eight for a wish,
nine for a kiss,
ten for a time
of joyous bliss.

ดิสนีย์ได้ซื้อลิขสิทธิ์บทประพันธ์เพื่อนำไปทำเป็นภาพยนตร์ในราคา 1 ล้านดอลลาห์สหรัฐ และวู้ดดอลเองกำลังเขียนภาคต่อในชื่อว่า Seven for Secret
# ยุทธการใต้สมุทร
ยุทธการใต้สมุทร   เป็นการ์ตูนญี่ปุ่นเกี่ยวกับการต่อสู้โดยเรือดำน้ำนโยบายและแนวคิดทางการเมือง ผลงานของไคจิ คาวางูจิ ความยาว 32 เล่มจบ โดยสำนักพิมพ์วิบูลย์กิจ

เรื่องราวของกับตันไคเอเดะ ชิโร่ กับลูกเรือได้ให้หายสาบสูญระหว่างปฏิบัติภารกิจบนเรือดำน้ำนิวเคลียร์ยามาโตะ (ยามาโตะ เป็นชื่อเรียกของประเทศญี่ปุ่นสมัยอดีต) โดยเรือดำน้ำมีชื่อเดิมว่าซีแบท (ที่แปลว่า ค้างคาวทะเล) และต่อมาเรือดำน้ำยามาโตะ ได้ประกาศตนเองเป็นประเทศเอกราชยามาโตะ โดยมีอำนาจและสิทธิการเมืองเทียบเท่ากับประเทศอื่นทั่วโลก ในระหว่างเนื้อเรื่องได้มียุทธการต่อสู้ใต้น้ำโดยเรือดำน้ำและตอร์ปิโด และมีการเน้นไปทางทฤษฎีและแนวคิดทางการเมือง

 เนื้อเรื่อง 

 ตัวละคร 

 รายชื่อตอน